|  |
| --- |
| Referat  |
| **Møde** | Vejlaget Padborgvej Generalforsamling |
| **Afholdt** | 19 maj 2021 I Hestestalden, Rødovregård, kl 19:00 |
| **Deltagere (Husnumre)** | 1, 3, 7, 11, 13, 15, 17, 19, 23, 25, 31 ,33, 37, 41, 43, 47 |
| **Referent** | Tanja (TV) |
| **Punkt** | **Emne** |
| 1 | *Valg af dirigent*Bestyrelsen indstillede Philippa (P) fra nr. 7Dette blev accepteret af generalforsamlingen.Det blev konstateret, at generalforsamlingen var lovligt indkaldt |
| 2 | *Valg af referent*Bestyrelsen indstillede Tanja (TV) fra nr. 1Dette blev accepteret af generalforsamlingen. |
| 3 | *Formanden aflægger bestyrelsens beretning om foreningens virksomhed i det forløbne år.*Bestyrelsesformand, Bo Marott Hansen, Padborgvej 31, gennemgik bestyrelsens beretning, som var omdelt til Vejlagets medlemmer på e-mail forinden generalforsamlingen. Formandsbereting 2020/21Året har igen primært været præget af P-ordningen, som har krævet omfattende administrativt arbejde, men det synes at have nået et lavt niveau her i det nye år. Om det så skyldes, at vi alle har haft en meget begrænset omgangskreds i hver vores boble skal være usagt. Det vil jo nok vise sig snart under genåbningen. En henvendelse fra Andelsforeningen om at søge om parkeringstilladelse gik i sig selv igen. Jeg hørte ikke yderligere efter deres møde i oktober. FSB har ikke vist interesse for sagen siden foråret 2020.En uheldig tilskadekomst hos en medarbejder fra kommunen, som skulle tilse en beboer i FSB’s ejendom, var en nervepirrende periode, hvor jeg selv var bange for konsekvenserne. Især fordi den ansvarsforsikring, vi har, rent faktisk kun er gældende for ejeren af Padborgvej og der er vi jo endnu ikke. Efter sidste brev fra den pågældende medarbejder har jeg dog intet hørt, og jeg håber naturligvis, det er et udtryk for at vedkommende har det bedre efter den chokerende oplevelse.Det medførte alles opmærksomhed på, at vi har ansvaret for saltningen af området ud for hver vores matrikel.I det tidlige forår havde vi også en uheldig oplevelse med kloakledningen på bagsiden, dvs. gårdsiden i vores bebyggelse. I kælderen hos nr. 3 steg kloakvandet bekymrende højt i deres kælder. Det tilkaldte kloakfirma gjorde det klart for os, at vi har for dårlig oversigt over, hvor der er inspektionsbrønde, som de kan anvende til at sende kameraer og renseudstyr ind i. Heldigvis havde naboen i nr. 5 ved Jørgen Gjøg adgang til en brønd, så vi kunne få renset og inspiceret den pågældende strækning af kloakrøret.De er dog vigtigt, at vi nu får tilbagemeldinger fra alle om, hvorvidt de har en inspektionsbrønd eller ej, så vi ved hvor der sættes ind.Vores lange kamp for at få skødet tilbage i rette hænder har også trukket lidt tænder ud. De meget langsommelige procedure i Erhvervsstyrelsen er pt det sidste problem vi kæmper med. Landmåleren regner dog med positiv tilbagemelding efter sommerferien.Skidne æg hører normalt påsken til, men har nærmest fået en anden betydning i det tidlige corona forår. I området fra ca. nr. 15 til nr. 25 har det været næsten umuligt at holde, med mindre man vaskede bil hver dag. Fuglelort i størrelse xxl har været hverdagskost. Vi fik derfor indhentet en række tilbud på beskæring af de syv træer, der er fuglenes fortrukne hænge-ud-sted. Nu må vi se, om det var tilstrækkeligt, eller om vi skal være lidt hårdere til efteråret. FSB’ s daglige ledelse blev informeret og havde ingen indvendinger.Til sidst en status på El-ladestandere. Vi har jo endnu ikke fået noget afklaring fra Dan Jørgensen og Co. om, hvad man har tænkt sig vedrørende etablering af standere i boligkvarterer. Kommunerne har heller ikke fået klare anvisninger. Vi kan sagtens overlade det til Clever eller EON, men det er ikke den rigtige løsning for os, hvis vi skal skaffe den bedste pris og den mest miljøvenlige. Så vi venter på den rigtige løsning i morgen.Året har samlet set været administrativt udfordrende og jeg mener, at det derfor er på sin plads at sige, inden jeg nu står til genvalg, at jeg vil søge den kommende bestyrelse om et såkaldt skattefrit tilskud som er lovligt til foreningsarbejde. Det er vist pt. i omegnen af 2400 kr. Jeg stiller det ikke som generelt forslag, da jeg selv mener, at byrden ved arbejdet kan være meget varierende fra år til år og at det derfor er mere fair at gøre det til en vurderingssag for bestyrelsen, da det ligger under den grænse, vi normalt opererer med, når vi taler udgifter.Det blev noteret, at følgende matrikler har brønd/dæksel : 1, 3, 13, 15, 19, 25, 33, 37, 43,47Det blev også konstateret, at vejen hæfter solidarisk ved brud på kloakken, og at vi kommer til at fælde og styne flere træer ved behov. Beretningen blev taget til efterretning af generalforsamlingen. |
| 4 | *Kassereren fremlægger det reviderede regnskab*Regnskabet blev taget til efterretning af generalforsamlingen.Skyldnere bliver mindet om deres udeståender, men der gives lidt slack pga. sen opkrævning i 2020 pga. Covid19 udskyldesen af kontigentfastlæggelse og inddrivelse.NB: Det godkendte regnskab ligger på [www.vejlagetpadborgvej.org](http://www.vejlagetpadborgvej.org)Vedligeholdelsesværdien af vejen er påført regnskabsarket.Der var ingen kommentarer til regnskabet.Regnskabet ligger på hjemmesiden i stedet for at blive distribueret fysisk eller på mail, som eller har været sædvane i mange år. |
| 5 | *Indkomne forslag*Ingen forslag modtaget |
| 6 | *Vedtagelse af medlemskontingenter og gebyrer*Budgettet for 2021 viste et øget kontantbehov, ogfor at undgå at vi æder af vores formue belv det foreslået af kontingentet bliver øget i 2021.Bestyrelsen indstillede dermed, at kontingentet for vejlaget skulle sættes en smule op – dvs. 1500 kr/årligt.Dette blev accepteret af et flertal af de stemmeberettigede.  |
| 7 | *Valg af bestyrelse: formand, bestyrelsesmedlem, kasserer, 2 suppleanter til bestyrelsen, 2 revisorer og 1 revisorsuppleant*Bo genopstillede som formand, Tanja genopstillede som Kasserer, Philippa var ikke på valg som bestyrelsesmedlem. Bo og Tanja modtog genvalg. Mikkel (nr. 43) opnåede genvalg som revisor, og Mads Georg fra nr. 47.blev valgt som ny revisor. Der var ingen kandidator til suppleantposten.Bestyrelsen takkede Birte (nr. 41) for sin indsats. |
| 8 | *Eventuelt*Det blev vedtaget af forsamlingen, at formanden skal modtage et honorar som svarer taksten for skattefrit frivilligt arbejde – herunder udgifter for internet, telefon, administration of kontorartikler, indkøb af materialer samt befordring.Taksten følger gældende principper C.A.3.4.13 Ulønnede medhjælpere mv. eller ulønnede bestyrelsesmedlemmer i foreninger <https://skat.dk/skat.aspx?oid=1976802> Honorering af formand svarer såldes til 2400 kr for telefon+internet samt 1450 kr for kontorartikler, møder = 3850 DKKDette blev påført budgettet for 2021. Det noteres, at udlæg af egen lommetil foreningens aktiviteter naturligvis ikke afholdes privat (af egen lomme),men af Vejlaget.Der var i øvrigt stemning for at afholde endnu en arbejdsweekend og en vejfest, så dette vil der blive indkaldt til igen.Der blev nedsat et festudvalg (Lise fra nr 15, Agnete fra nr 19 og Gunilla fra nr 25) , og vi glæder os til mere vejhygge fremover. |

Underskrevet d 8 juni 2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand Bo Marott Hansen Kasserer Tanja Villumsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bestyrelsesmedlem Philippa Collins